

Oslo, 12. juni. 2017

Til alle raseklubber

Vi i AHF mottar ofte forespørsler fra dommere, både de som skal nyautoriseres og dommere som holder på med utvidelse av sin autorisasjon. Forespørslene gjelder ofte; Hvilken dommer (e) bør vi gå for som er spesielt dyktig på rasen, og flinke til å lære bort?.

Til dette trenger vi hjelp fra raseklubbene, da det er raseklubbene som har som sin hovedoppgave å ivareta de respektive rasers egenskaper, både på eksteriør- og brukersiden. med andre ord, man må bruke eksisterende rasestandard som rettesnor og i tillegg raseklubbenes syn på hva som bør prioriteres og hva som bør gjøres oppmerksom på av uønskede egenskaper.

Vårt forslag er:

For å gjøre det lettere for alle i en utdanningssituasjon enten det er utvidelse eller førstegangsautorisasjon så tror vi at dette er veien gå:

.

Raseklubbene setter opp en liste over hvilken dommere de anser for å være de med best kunnskap om de respektive raser. Dette er dommere som eleven/aspiranten bør studere under ved minst en av elevarbeidene. Det kan være både norske og utenlandske dommere. **Dette sendes inn til AHF innen utgangen av august.**

**E-post adresse : sekretaer@dommerforeningen.no**

1. Vi sørger for at det dannes en gruppe som samler den informasjonen vi får og som til slutt sender dette inn til DUK som i tillegg til AHF kan sende raseklubbenes forslag til dommerlever etter behov
2. Listene endres etter hvert som raseklubben mener det har kommet til flere gode ”læremestere”.
3. Alle dommerelever for rasen må/bør ha gjennomgått en opplæring hos en dommer/oppdretter raseklubben/AHF/DUK mener innehar store rasekunnskaper. Opplæringen trenger ikke å finne sted ved en utstilling.

Vi ser fram til et godt, interessant og lærerikt samarbeid med våre raseklubber.

Med vennlig hilsen

Autoriserte Hundedommeres Forening

For Freddy Christensen

Inger Ronander